**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 22/2019**

**ΑΔΑ:** 6ΞΚ8ΩΨΑ-70Ρ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 5ο/2019 Της 11Ης ΦΕΒΡΟΥΑΡΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ακύρωση της αρ. 587/2018 Α.Ο.Ε. και εκ νέου έγκριση ή μη πρακτικών δημοπρασίας για την εκμίσθωση Σχολικών –Δημοτικών εκτάσεων των Τ.Κ. Καλοβάτου και Χαλκιάδων της Δ.Ε. Φιλοθέης. ’’**

*Στην Άρτα, σήμερα, 11-02-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***2637/07-02-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Σιαφάκας Χριστόφορος***  ***3. Ζέρβας Κων-νος***  ***4. Λιλής Γεώργιος***  ***5. Χαρακλιάς Κων/νος*** | **ΑΠΟΝΤΕΣ**  ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας***  **4. *Βλάχος Μιχαήλ*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Επιτροπή έκανε δεκτή πρόταση του Προέδρου της να συζητηθούν (2) έκτακτα θέματα.*

Ο κ. Πρόεδρος εισηγούμενος το 1ο τακτικό θέμα: **Ακύρωση της αρ. 587/2018 Α.Ο.Ε. και εκ νέου έγκριση ή μη πρακτικών δημοπρασίας για την εκμίσθωση Σχολικών –Δημοτικών εκτάσεων των Τ.Κ. Καλοβάτου και Χαλκιάδων της Δ.Ε. Φιλοθέης.** Είπε: Όσον αφορά το ανωτέρω θέμα όπως γνωρίζεται, υπάρχει διακήρυξη στην οποία υπάρχουν πολλά ακίνητα που εκμισθώνουμε. Σ’ αυτό που υπάρχει στον Καλόβατο ( έκταση 12 στρ. στη θέση Μουσιάς) έχει γίνει ένσταση από τον κ. Ευστάθιο Σφήκα, ο οποίος ήταν αυτός που μέχρι τώρα το καλλιεργούσε και ισχυρίζεται ότι δεν είχε λάβει γνώση για την καινούργια διακήρυξη έτσι ώστε όπως θα ήθελε να μπορεί να πάρει μέρος και να συνεχίσει να το καλλιεργεί, όπως κάνει αρκετά χρόνια τώρα. Ενώ λοιπόν ο κ. Σφήκας Ευστάθιος έκανε ένσταση, η Υπηρεσία δεν απάντησε στον κ. Σφήκα και έστειλε το έγγραφο και επί της ενστάσεως στην Οικονομική Επιτροπή.

Άποψη μου είναι να αναβάλουμε το θέμα, να στείλει η Οικονομική Υπηρεσία απάντηση στον κ. Σφήκα πάνω στην ένσταση που έκανε και να τον καλέσουμε την επόμενη φορά που θα γίνει τακτική συνεδρίαση της Οικονομικής Επιτροπής να είναι παρών και ο κ. Σφήκας και ο κ. Καλαμίδας και η αρμόδια Υπηρεσία. Η απάντηση δε να σταλεί με αποδεικτικό επίδοσης έτσι ώστε να λάβει γνώση ο κ. Σφήκας της απάντησης επί της ενστάσεως του και αν θέλει να επανέλθει με καινούργια ένσταση τεκμηριωμένη εδώ στην Οικονομική Επιτροπή, να κατατεθούν οι απόψεις όλων των μερών και να αποφασίσουμε σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010, τα από 14-11-2018 πρακτικά της δημοπρασίας , την αρ. 27875/15-11-2018 ένσταση του κ. Σφήκα Ευστάθιου, την αρ. 587/2018 απόφαση της, το αρ. 1969/30-1-2019 έγγραφο του τμήματος Εσόδων και την εισήγηση του Προέδρου της

**ΑΠΟΦΑΣΙΖΕΙ ΟΜΟΦΩΝΑ**

**Α.** Αναβάλει σύμφωνα με το ιστορικό της παρούσης την συζήτηση του θέματος προκειμένου να στείλει η Οικονομική Υπηρεσία απάντηση στον κ. Σφήκα πάνω στην ένσταση που έκανε και να τον καλέσουμε την επόμενη φορά που θα γίνει τακτική συνεδρίαση της Οικονομικής Επιτροπής να είναι παρών και αυτός και ο κ. Καλαμίδας και η αρμόδια Υπηρεσία. Η απάντηση δε να σταλεί με αποδεικτικό επίδοσης έτσι ώστε να λάβει γνώση ο κ. Σφήκας της απάντησης επί της ενστάσεως του και αν θέλει να επανέλθει με καινούργια ένσταση τεκμηριωμένη εδώ στην Οικονομική Επιτροπή, να κατατεθούν οι απόψεις όλων των μερών και να αποφασίσουμε σχετικά.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 22 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*