**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 24/2019**

**ΑΔΑ:** 6ΣΓΘΩΨΑ-9ΚΧ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 5ο/2019 Της 11Ης ΦΕΒΡΟΥΑΡΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού ΙΙ επιτροπής διαγωνισμού για την υπηρεσία: Υπηρεσίες φύλαξης Δημοτικών Εγκαταστάσεων, πλατειών και κοινοχρήστων χώρων Δήμου Αρταίων**  **’’**

*Στην Άρτα, σήμερα, 11-02-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***2637/07-02-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Σιαφάκας Χριστόφορος***  ***3. Ζέρβας Κων-νος***  ***4. Λιλής Γεώργιος***  ***5. Χαρακλιάς Κων/νος*** | **ΑΠΟΝΤΕΣ**  ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας***  **4. *Βλάχος Μιχαήλ*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Επιτροπή έκανε δεκτή πρόταση του Προέδρου της να συζητηθούν (2) έκτακτα θέματα.*

Ο κ. Πρόεδρος εισηγούμενος το 3ο τακτικό θέμα: **Έγκριση ή μη πρακτικού ΙΙ επιτροπής διαγωνισμού για την υπηρεσία:** **Υπηρεσίες φύλαξης Δημοτικών Εγκαταστάσεων, πλατειών και κοινοχρήστων χώρων Δήμου Αρταίων**  έθεσε υπόψη της Επιτροπής το από 7-1-2019 πρακτικό της Επιτροπής διαγωνισμού το οποίο έχει ως εξής: Στην Άρτα, την 5η Φεβρουαρίου 2019, ημέρα Τρίτη και ώρα 10.00 π.μ. συνήλθε σε τακτική συνεδρίαση στο Δημοτικό Κατάστημα**,** η Επιτροπή Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσιών Καθαριότητας – Πρασίνου, Ανάπτυξης και Κοινωνικών Δομών η οποία συγκροτήθηκε με την υπ’ αριθμόν 9/2018 (ΑΔΑ: 7ΧΙΣΩΨΑ-96Ψ) απόφαση της Οικονομικής Επιτροπής, προκειμένου να αποσφραγίσει ηλεκτρονικά τους υποφακέλους «Οικονομική προσφορά» που υποβλήθηκαν όπως ορίζεται στην αριθμ. 29444/05-12-2018 διακήρυξη του Δημάρχου Αρταίων για τον ανοικτό ηλεκτρονικό διαγωνισμό που αφορά στις «ΥΠΗΡΕΣΙΕΣ ΦΥΛΑΞΗΣ ΔΗΜΟΤΙΚΩΝ ΕΓΚΑΤΑΣΤΑΣΕΩΝ, ΠΛΑΤΕΙΩΝ ΚΑΙ ΚΟΙΝΟΧΡΗΣΤΩΝ ΧΩΡΩΝ ΔΗΜΟΥ ΑΡΤΑΙΩΝ».

Στη συνεδρίαση της επιτροπής ήταν παρόντες:

1) Αρκουμάνης Αθανάσιος, Πρόεδρος

2) Κομηλάγιου Δήμητρα, Μέλος

3) Βασιλάκης Βασίλειος, Μέλος

Η επιτροπή μετά το άνοιγμα των φακέλων οικονομικής προσφοράς των δύο υποψηφίων, οι οποίοι πληρούν τις προϋποθέσεις για τη συμμετοχή τους σ’ αυτό το στάδιο διαδικασίας ανάδειξης προσωρινού αναδόχου, έλαβε τις εξής οικονομικές προσφορές βάσει τιμής συνολικού προϋπολογισμού :

|  |  |  |  |
| --- | --- | --- | --- |
| **Α/Α** | | **Επωνυμία ή Ονοματεπώνυμο Υποψηφίου** | **ΠΡΟΣΦΟΡΑ** |
| **1** | | ΗΦΑΙΣΤΟΣ ΕΠΕ | 78.875,01€ (63.608,88€ + 15.266,13€ Φ.Π.Α.) |
| **2** | ΣΤΑΡΓΚΑΡΝΤ Ε.Π.Ε. | | 83.936,85€ (67.691,01 + 16.245,84€ Φ.Π.Α.) |

και αφού έλαβε υπόψη

1. Την υπ’ αριθμ. 29444/05-12-2018 διακήρυξη συνοπτικού διαγωνισμού
2. Τις διατάξεις του Ν.4412/2016 σύμφωνα με τις οποίες διεξάγεται ο διαγωνισμός

**Γνωμοδοτεί**

**Για την κατακύρωση της σύμβασης στην εταιρεία «ΗΦΑΙΣΤΟΣ Ε.Π.Ε.»** η οποία κατέθεσε την πλέον συμφέρουσα οικονομική προσφορά βάσει τιμής του συνολικού προϋπολογισμού ήτοι **78.875,01€ (63.608,88€ + 15.266,13€ Φ.Π.Α.)**.

Ακολούθησε διαλογική συζήτηση και ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: το Δ.Κ.Κ.3463/2006, το Ν. 3852/2010, το Ν.4412/2016 και το από 5-2-2019 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 05-2-2019 πρακτικό  **ΙΙ** τουδιαγωνισμού για την υπηρεσία**: Υπηρεσίες φύλαξης Δημοτικών Εγκαταστάσεων, πλατειών και κοινοχρήστων χώρων Δήμου Αρταίων** ως κατωτέρω:

Την κατακύρωση της σύμβασης στην προσωρινή ανάδοχο εταιρεία **«ΗΦΑΙΣΤΟΣ Ε.Π.Ε.»** η οποία κατέθεσε την πλέον συμφέρουσα οικονομική προσφορά βάσει τιμής του συνολικού προϋπολογισμού ήτοι: **78.875,01€ (63.608,88€ + 15.266,13€ Φ.Π.Α.)**.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 24 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*