**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 25/2019**

**ΑΔΑ:** ΨΠΠ0ΩΨΑ-0ΞΤ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 5ο/2019 Της 11Ης ΦΕΒΡΟΥΑΡΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού V για την προμήθεια: Προμήθεια υλικών συντήρησης κτιρίων, λοιπών εγκαταστάσεων κλπ. Δήμου Αρταίων. ’’**

*Στην Άρτα, σήμερα, 11-02-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***2637/07-02-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Σιαφάκας Χριστόφορος***  ***3. Ζέρβας Κων-νος***  ***4. Λιλής Γεώργιος***  ***5. Χαρακλιάς Κων/νος*** | **ΑΠΟΝΤΕΣ**  ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας***  **4. *Βλάχος Μιχαήλ*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Επιτροπή έκανε δεκτή πρόταση του Προέδρου της να συζητηθούν (2) έκτακτα θέματα.*

Ο κ. Πρόεδρος εισηγούμενος το 4ο τακτικό θέμα: **Έγκριση ή μη πρακτικού V για την προμήθεια: Προμήθεια υλικών συντήρησης κτιρίων, λοιπών εγκαταστάσεων κλπ. Δήμου Αρταίων.** έθεσε υπόψη της επιτροπής το από 6-02-2019 πρακτικό της επιτροπής διαγωνισμού το οποίο έχει ως εξής: Στην Άρτα στις 6-2-2019 ημέρα Τετάρτη και ώρα 10:00 πμ, συνήλθε σε δημόσια συνεδρίαση η Επιτροπή Διαγωνισμού για την ανάθεση της **προμήθειας «ΠΡΟΜΗΘΕΙΑ ΥΛΙΚΩΝ ΣΥΝΤΗΡΗΣΗΣ ΚΤΙΡΙΩΝ, ΛΟΙΠΩΝ ΕΓΚΑΤΑΣΤΑΣΕΩΝ ΚΛΠ ΔΗΜΟΥ ΑΡΤΑΙΩΝ»**

αποτελούμενη από τους:

1. Μιράντα Νούτση, Ηλεκτρολόγο Μηχανικό της ΤΥΔ, ως Πρόεδρο
2. Ευαγγελία Ρίζου, Μηχανολόγο Μηχανικό ΤΕ της ΤΥΔ, μέλος
3. Ευάγγελο Γιαμούρη, Μηχανολόγο Μηχανικό ΠΕ της ΤΥΔ μέλος,

όπως συγκροτήθηκε με την αριθμ. 9/2018 Απόφαση της Οικονομικής Επιτροπής του Δήμου Αρταίων.

Εχοντας υπόψη

1. Τις διατάξεις του Ν.4412/2016 όπως τροποποιήθηκε με το Ν. 4497/2017
2. Την αρ.28/2018 μελέτη της ΤΥΔ
3. Την απ. 24761/17-10-2018 Διακήρυξη συνοπτικού διαγωνισμού
4. Την αρ.556/2018 απόφαση της Ο.Ε. με την οποία εγκρίθηκε το πρακτικό Ι του διαγωνισμού
5. Την αρ. 566/2018 απόφαση της Ο.Ε με την οποία εγκρίθηκε το πρακτικό ΙΙ του διαγωνισμού για ανάδειξη προσωρινών αναδόχων
6. Την αρ. 15/2019 απόφαση της Ο.Ε με την οποία εγκρίθηκε το πρακτικό ΙV του διαγωνισμού για οριστική κατακύρωση του διαγωνισμού για τις ομάδες 2 και 8 στην εταιρεία ΑΦΟΙ ΠΑΥΛΟΥ ΦΩΤΗ Ο.Ε.

Η Επιτροπή προέβη στον έλεγχο του φακέλου του διαγωνισμού πριν την υπογραφή της σύμβασης και διαπίστωσε ότι εσφαλμένα γνωμοδότησε για την κατακύρωση του διαγωνισμού για την ομάδα 2-ΟΙΚΟΔΟΜΙΚΑ ΥΛΙΚΑ στην εταιρεία ΑΦΟΙ ΠΑΥΛΟΥ ΦΩΤΗ Ο.Ε διότι η τεχνική του προσφορά δεν πληρούσε στα άρθρα 27-32 τις προδιαγραφές της μελέτης (προσέφερε άοπλους τσιμεντοσωλήνες ενώ η μελέτη απαιτούσε οπλισμένους)

και σύμφωνα με τους όρους της διακήρυξης θα έπρεπε να απορριφθεί.

Οπότε, σύμφωνα με το άρθρο 106 παρ.3 & 6του Ν.4412/2016, η Επιτροπή γνωμοδοτεί για τη ματαίωση της κατακύρωσης του διαγωνισμού για την ομάδα 2-ΟΙΚΟΔΟΜΙΚΑ ΥΛΙΚΑ στην εταιρεία ΑΦΟΙ ΠΑΥΛΟΥ ΦΩΤΗ Ο.Ε και την επανάληψη του διαγωνισμού για την ομάδα αυτή με τροποποίηση των όρων.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 6-02-2019 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 6-02-2019 πρακτικό **V** της επιτροπής διαγωνισμού για την προμήθεια**: Προμήθεια υλικών συντήρησης κτιρίων, λοιπών εγκαταστάσεων κλπ. Δήμου Αρταίων** ως κατωτέρω:

Τη ματαίωση της κατακύρωσης του διαγωνισμού για την ομάδα **2-ΟΙΚΟΔΟΜΙΚΑ ΥΛΙΚΑ** στην εταιρεία ΑΦΟΙ ΠΑΥΛΟΥ ΦΩΤΗ Ο.Ε και την επανάληψη του διαγωνισμού για την ομάδα αυτή με τροποποίηση των όρων.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 25 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*