**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 20/2019**

**ΑΔΑ:** 6ΙΔΦΩΨΑ-ΨΣΥ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 5ο/2019 Της 11Ης ΦΕΒΡΟΥΑΡΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού ΙΙ για την προμήθεια: Προμήθεια – Τοποθέτηση εξοπλισμού για την αναβάθμιση παιδικών χαρών του Δήμου Αρταίων ’’**

*Στην Άρτα, σήμερα, 11-02-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***2637/07-02-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Σιαφάκας Χριστόφορος***  ***3. Ζέρβας Κων-νος***  ***4. Λιλής Γεώργιος***  ***5. Χαρακλιάς Κων/νος*** | **ΑΠΟΝΤΕΣ**  ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας***  **4. *Βλάχος Μιχαήλ*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Επιτροπή έκανε δεκτή πρόταση του Προέδρου της να συζητηθούν (2) έκτακτα θέματα.*

Ο κ. Πρόεδρος εισηγούμενος το 1ο έκτακτο θέμα: **Έγκριση ή μη πρακτικού ΙΙ για την προμήθεια: Προμήθεια – Τοποθέτηση εξοπλισμού για την αναβάθμιση παιδικών χαρών του Δήμου Αρταίων** έθεσε υπόψη της επιτροπής το από 7-2-2019 πρακτικό της επιτροπής διαγωνισμού το οποίο έχει ως εξής: Στην Άρτα σήμερα 7/2/2019 ημέρα Πέμπτη και ώρα 10:00 π.μ. καθώς και σε διάφορες προηγούμενες ημερομηνίες συνήλθε σε συνεδρίαση η οριζόμενη από την υπ’ αριθμ. 9/2018 Απόφαση Οικονομικής Επιτροπής, Επιτροπή Διενέργειας και Αξιολόγησης Διαγωνισμών, αποτελούμενη από τους: κ. Νούτση Μιράντα ως πρόεδρο και κ. Ρίζου Ευαγγελία και κ. Ευάγγελος Γιαμούρης ως μέλη, για να προβεί στη αξιολόγηση των τεχνικών προσφορών του ανοικτού ηλεκτρονικού διαγωνισμού με κριτήριο κατακύρωσης την πλέον συμφέρουσα από οικονομική άποψη προσφορά (συμφερότερη προσφορά), για την ανάδειξη οικονομικού φορέα για την προμήθεια – τοποθέτηση εξοπλισμού για την αναβάθμιση παιδικών χαρών του Δήμου Αρταίων.

Η Επιτροπή αφού έλαβε υπ’ όψη:

1. Τις διατάξεις του Ν.4412/2016 όπως τροποποιήθηκε με το Ν. 4497/2017
2. Την υπ’ αριθμ. 14/2018 μελέτη «προμήθεια – τοποθέτηση εξοπλισμού για την αναβάθμιση παιδικών χαρών του Δήμου Αρταίων».
3. Την αριθμ. 29884/10-12-2018 διακήρυξη ανοικτού ηλεκτρονικού διαγωνισμού για την προμήθεια – τοποθέτηση εξοπλισμού για την αναβάθμιση παιδικών χαρών του Δήμου Αρταίων.
4. Την αριθμ. 554/2018 απόφαση Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι διακήρυξης.
5. Το από 14/1/2019 Πρακτικό Ι της επιτροπής
6. Την αριθμ. 11/2019 απόφαση της Οικονομικής Επιτροπής περί έγκρισης του πρακτικού Ι

**προέβη στον έλεγχο των τεχνικών προσφορών των εταιρειών και διαπίστωσε τα εξής:**

* Η εταιρεία **ΕΡΓΟΣΗΜΑΝΣΗ ΝΑΣΤΟΣ ΚΩΝ/ΝΟΣ ΚΑΙ ΣΙΑ Ε.Ε.** δεν καλύπτει ουσιώδεις όρους των τεχνικών προδιαγραφών και συγκεκριμένα :

1. Στην κούνια παίδων – νηπίων 4/θέσια ξύλινη η απαίτηση της μελέτης αφορά δύο καθίσματα παίδων και δύο καθίσματα νηπίων ενώ η εταιρεία στην προσφορά της αναφέρεται σε τέσσερα καθίσματα παίδων. **Άρα δεν καλύπτει την απαίτηση της μελέτης.**
2. Στην κούνια παίδων – νηπίων 4/θέσια ξύλινη η απαίτηση της μελέτης αφορά οριζόντιο άξονα που θα κατασκευάζεται από σωλήνα διατομής τουλάχιστον Φ76mm ενώ η εταιρεία στην προσφορά της αναφέρεται σε δύο ξύλινες τρικολλητές δοκούς. **Άρα δεν καλύπτει την απαίτηση της μελέτης.**
3. Στο σύνθετο με κούνια νηπίων η απαίτηση της μελέτης για την μονοθέσια κούνια νηπίων αφορά οριζόντιο άξονα που θα κατασκευάζεται από σωλήνα διατομής τουλάχιστον Φ76mm ενώ η εταιρεία στην προσφορά της αναφέρεται σε μία ξύλινη τρικολλητή δοκό. **Άρα δεν καλύπτει την απαίτηση της μελέτης.**

**Συνεπώς αποκλείεται από την συνέχιση του διαγωνισμού**

* Η εταιρεία **ΤΟΜΗ ΑΝΩΝΥΜΗ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ** καλύπτει τους όρους των τεχνικών προδιαγραφών και συνεχίζει στην τρίτη φάση του διαγωνισμού

***Ύστερα από τα παραπάνω η επιτροπή γνωμοδοτεί***

προς την Οικονομική Επιτροπή για την συνέχιση της εταιρείας

1. ΤΟΜΗ ΑΝΩΝΥΜΗ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ στην επόμενη φάση του διαγωνισμού για την αξιολόγηση των οικονομικών προσφορών

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 7-02-2019 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 7-2-2019 πρακτικό ΙΙ της επιτροπής διαγωνισμού για τηνπρομήθεια**: Προμήθεια – Τοποθέτηση εξοπλισμού για την αναβάθμιση παιδικών χαρών του Δήμου Αρταίων** ως κατωτέρω:

Τη συνέχιση της εταιρείας ΤΟΜΗ ΑΝΩΝΥΜΗ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ στην επόμενη φάση του διαγωνισμού για την αξιολόγηση των οικονομικών προσφορών

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 20 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*