**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 23/2019**

**ΑΔΑ:** 668ΥΩΨΑ-ΞΓΥ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 5ο/2019 Της 11Ης ΦΕΒΡΟΥΑΡΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού ΙΙ ηλεκτρονικού διαγωνισμού για την υπηρεσία: Μεταφορά ανακυκλώσιμων υλικών στο ΚΔΑΥ Αιτωλοακαρνανίας ’’**

*Στην Άρτα, σήμερα, 11-02-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***2637/07-02-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Σιαφάκας Χριστόφορος***  ***3. Ζέρβας Κων-νος***  ***4. Λιλής Γεώργιος***  ***5. Χαρακλιάς Κων/νος*** | **ΑΠΟΝΤΕΣ**  ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας***  **4. *Βλάχος Μιχαήλ*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Επιτροπή έκανε δεκτή πρόταση του Προέδρου της να συζητηθούν (2) έκτακτα θέματα.*

Ο κ. Πρόεδρος εισηγούμενος το 2ο τακτικό θέμα: **Έγκριση ή μη πρακτικού ΙΙ ηλεκτρονικού διαγωνισμού για την υπηρεσία: Μεταφορά ανακυκλώσιμων υλικών στο ΚΔΑΥ Αιτωλοακαρνανίας**  έθεσε υπόψη της Επιτροπής το από 5-2-2019 πρακτικό της Επιτροπής διαγωνισμού το οποίο έχει ως εξής: Στην Άρτα, την 5η Φεβρουαρίου 2019, ημέρα Τρίτη και ώρα 11.00 π.μ. συνήλθε σε τακτική συνεδρίαση στο Δημοτικό Κατάστημα**,** η Επιτροπή Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσιών Καθαριότητας – Πρασίνου, Ανάπτυξης και Κοινωνικών Δομών η οποία συγκροτήθηκε με την υπ’ αριθμόν 9/2018 (ΑΔΑ: 7ΧΙΣΩΨΑ-96Ψ) απόφαση της Οικονομικής Επιτροπής, προκειμένου να αποσφραγίσει ηλεκτρονικά τους υποφακέλους «Δικαιολογητικά Συμμετοχής» που υποβλήθηκαν όπως ορίζεται στην αριθμ. 23460/3-10-2018 διακήρυξη του Δημάρχου Αρταίων για τον ανοικτό ηλεκτρονικό διαγωνισμό που αφορά τη «Μεταφορά ανακυκλώσιμων υλικών στο ΚΔΑΥ Αιτωλοακαρνανίας Δήμου Αρταίων 2018 - 2019».

Στη συνεδρίαση της επιτροπής ήταν παρόντες:

1) Αρκουμάνης Αθανάσιος, Πρόεδρος

2) Κομηλάγιου Δήμητρα

3) Βασιλάκης Βασίλειος, Μέλος

Συνεχίζοντας, η επιτροπή άνοιξε το φάκελο δικαιολογητικών κατακύρωσης του προσωρινού αναδόχου «Βασίλειος Μπατσής και Σία Ο.Ε.», ο οποίος προσκόμισε τα απαιτούμενα δικαιολογητικά εντός των χρονικών ορίων που είχαν τεθεί με τις από 29-1-2019 και 5-2-2019 προσκλήσεις του Προέδρου της Επιτροπής. Εξετάστηκαν τα ακόλουθα δικαιολογητικά:

1. Πίνακας μηχανολογικού εξοπλισμού

#### Βεβαίωση από το Δήμο Αρταίων για διαχείριση από την εν λόγω εταιρεία άνω των 3.000 τόνων απορριμμάτων την τελευταία τριετία

1. Καταστατικό εταιρείας με τις τροποποιήσεις του
2. Άδειες συλλογής και μεταφοράς αποβλήτων από την Αποκεντρωμένη Διοίκηση Ηπείρου – Δυτικής Μακεδονίας και Πελοποννήσου – Δυτικής Ελλάδος – Ιονίου
3. Πιστοποιητικά από το Πρωτοδικείο Ιωαννίνων ότι η εν λόγω εταιρεία:
   1. Δεν έχει υπαχθεί σε καθεστώς ειδικής εκκαθάρισης
   2. Δε βρίσκεται σε διαδικασία πτωχευτικής συνδιαλλαγής – εξυγίανσης
   3. Δεν τελεί υπό αναγκαστική διαχείριση
   4. Δεν τελεί υπό πτώχευση
4. Αποσπάσματα ποινικού μητρώου του εκπροσώπου /διαχειριστή της εταιρείας
5. Βεβαιώσεις Ασφαλιστικής ενημερότητας της εταιρείας
6. Βεβαιώσεις φορολογικής ενημερότητας της εταιρείας
7. ISO 14001:2015, ΕΛΟΤ 1801:2008 και ISO 9001:2015 της εταιρείας
8. Πιστοποιητικό Επιμελητηρίου Ιωαννίνων για εγγραφή της εν λόγω εταιρείας στο Μητρώο του
9. Άδειες κυκλοφορίας και ασφαλιστήρια συμβόλαια των οχημάτων που θα χρησιμοποιηθούν στον εν λόγω διαγωνισμό
10. Τιμολόγια αγοράς και μισθωτήριο συμβόλαιο για έξι (6) containers..

και αφού έλαβε υπόψη το άρθρο 3.2 της αριθμ. 23460/3-10-2018 διακήρυξης Δημάρχου Αρταίων,

**Γνωμοδοτεί**

1. Για την οριστική κατακύρωση της σύμβασης στον οριστικό ανάδοχο «Βασίλειος Μπατσής και Σία Ο.Ε», δεδομένου ότι:
   1. η εν λόγω εταιρεία κατέθεσε την πλέον συμφέρουσα από οικονομικής άποψης προσφορά για το αντικείμενο του διαγωνισμού (ήτοι 116.500,83€ - 144.461,029€ ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.) και
   2. προσκόμισε εγκαίρως τα νόμιμα δικαιολογητικά οριστικής κατακύρωσης, όπως αυτά ζητήθηκαν με τις από 29-1-2019 και 5-2-2019 προσκλήσεις του Προέδρου της Επιτροπής.

Ακολούθησε διαλογική συζήτηση και ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: το Δ.Κ.Κ.3463/2006, το Ν. 3852/2010, το Ν.4412/2016 και το από 5-2-2019 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 5-2-2019 πρακτικό **ΙΙ** τουδιαγωνισμού για την υπηρεσία**: Μεταφορά ανακυκλώσιμων υλικών στο ΚΔΑΥ Αιτωλοακαρνανίας** ως κατωτέρω:

**1.**Για την οριστική κατακύρωση της σύμβασης στον οριστικό ανάδοχο «Βασίλειος Μπατσής και Σία Ο.Ε», δεδομένου ότι:

**a.** η εν λόγω εταιρεία κατέθεσε την πλέον συμφέρουσα από οικονομικής άποψης προσφορά για το αντικείμενο του διαγωνισμού (ήτοι 116.500,83€ - 144.461,029€ ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.) και

**b.** προσκόμισε εγκαίρως τα νόμιμα δικαιολογητικά οριστικής κατακύρωσης, όπως αυτά ζητήθηκαν με τις από 29-1-2019 και 5-2-2019 προσκλήσεις του Προέδρου της Επιτροπής.

**Β.** Κατά της παρούσης απόφασης σύμφωνα με τα άρθρα 360& 361 του Ν. 4412/2016 δύναται να ασκηθούν όλα τα ένδικα μέσα και βοηθήματα.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 23 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*